**АЛМАТЫ ҚАЛАСЫ БІЛІМ БАСҚАРМАСЫ**

**ҚББЖТҒӘО ТжКБ бөлімі**

**№1 АЛМАТЫ ҚАЗАҚ ГУМАНИТАРЛЫҚ - ПЕДАГОГИКАЛЫҚ КОЛЛЕДЖІ**

**Халықаралық тағылымдама – жаңа өзгеріс пен дамудың кепілі**

Халықаралық тағылымдама- оқытушы мамандар үшін кәсіби және жеке даму үшін қажетті бірегей мүмкіндік, әрі өз білімдерінің деңгейін өзектендіруге, жаңа әдістер мен тәсілдерді меңгеруге мүмкіндік береді.

Оқу орнында Малайзия мен Сингапур елдерінде халықаралық тағылымдамадан өткен педагогтердің ұйымдастыруымен «Кәсіптік білім берудегі инновациялық технологиялар» тақырыбында семинар өткізілді.

Семинардың мақсаты: Халықаралық тағылымдама негізінде қалыптасқан педагогтердің кәсіби деңгейін арттыру, әріптестерімен тәжірибе алмасу, сондай-ақ педагогикалық практикада қолдануға болатын жаңа білім мен дағдыларды игеру.

Семинардың ашылуы барысында колледж директоры М.Т.Мендгазиева сөз сөйлеп, халықаралық тағылымдамадан өткен оқытушыларға халықаралық стандарттар мен озық тәжірибелерді колледждің оқу-тәрбие үрдісіне енгізуге ықпал ете отырып, білім беру жүйесінде өзгерістер мен жаңашылдық әкелетініне сенім білдіріп, семинар жұмысына сәттілік тіледі.

Семинар ұйымдастырушылары «Малайзия мен Сингапур елдеріндегі білім беру жүйесінің моделі» туралы, «Жобаға негізделген оқыту әдістемесі негізінде функционалдық сауаттылықты дамыту», «Создание модели инклюзивного образования» тақырыптарында ақпараттар берді.

Семинардың екінші бөлімінде функционалды сауаттылықты дамытуға арналған практикалық жұмыстар ұйымдастырылды.Сондай-ақ оқытушыларға арнап оқытудың жеке дербес траекториясына әсер ететін психологиялық тренинг және «Diffit for teachers» платформасымен жұмыс жүргізілді.

Семинар жұмысы заманауи технологияларды пайдалана отырып, оқу-тәрбие процесін ұйымдастыру үшін педагогтердің инновациялық білімдерін, практикалық дағдылары мен кәсіби құзыреттерін қалыптастыру және дамытуға бағытталды.Семинар соңында «Кофе 3в1» форматында кері байланыс берілді.





 

 

 

 

 

 

 

 

 